-วันนี้มาเลี้ยงวันคล้ายวันเกิดคนใกล้ตัวครับ เห็นสุภัทราริเวอร์เฮ้าส์มีชื่อเสียงมานานจึงอยากลองของ
-เข้าร้านมาพบชาวต่างชาติ(ฝรั่งล้วน) นั่งทานกันที่โต๊ะริมน้ำรวมๆ แล้ว 60-70 คนได้ เห็นแล้วใจฝ่อเลย เปลี่ยนร้านดีมั้ยหว่า 55 แต่มาแล้ว ไม่ลุยก็ไม่ใจนะครับ
-เนื่องจากโทรมาจองก่อนเราก็ได้โต๊ะริมน้ำเช่นกัน ตัวร้านกับบรรยากาศโรแมนติกมากครับ
-เปิดเมนูมา อา บระเจ้า แต่ละรายการถือว่าราคาสูงสำหรับเราเลยครับ โดยเฉพาะเป็นอาหารไทยที่เราคุ้นเคยอยู่แล้วด้วย เราจึงสั่งเมนูที่ไม่แพงมากนัก ได้แก่ ออเดิร์ฟสุภัทรา ผัดผักรวมมิตร น้ำพริกลงเรือ ยำส้มโอ แกงเลียงกุ้งสด และซีฟู้ดผัดเผ็ด ตอนสั่งพนักงานจะถามด้วยว่าทานเผ็ดได้ไหม
-สรุปเรื่องรสชาติ ผ่านหมดทั้ง 6 เมนูครับ(แต่ผมว่าก็ควรอร่อยนะครับไทยทำไทยทาน) 
-แต่สิ่งที่ประทับใจคือ การบริการของพนักงานที่ไม่ขาดตกบกพร่องและไม่เกี่ยงว่าจะเป็นสัญชาติใด(เราแต่งตัวค่อนข้างธรรมดามาก)
-สิริรวมราคาประมาณ 2000 บาท ทานกัน 5 คนครับ (พออิ่ม เพราะมีเค้กวันเกิดเอามาส่วนตัวเสริมไป)